Atklāta konkursa “**Kontu reģistra datu atlases un apstrādes sistēma**”,

identifikācijas Nr.LRP 2018/17

**Iepirkuma komisijas skaidrojums**

1. **Skaidrojuma pieprasījums:**

Atbilstoši Latvijas Republikas Prokuratūras rīkotā konkursa “Kontu reģistra datu atlases un apstrādes sistēma” nolikuma Nr. LRP 2018/17 2.pielikuma 1.tabulas 1.1.apakšpunkta prasībā noteikts, ka “Savietojamība: Sistēma ir savietojama ar Windows operētājsistēmu (Windows 7 vai jaunāku) ” Vai Pasūtītāja rīcībā ir Windows operētājsistēmas, ar kuru jābūt savietojamai Sistēmai, licences? Vai izstrādājamā Sistēma ir paredzēta kā Windows lietojumprogrammatūra, kas darbināma uz lietotāju darbstacijām, vai kā tīmekļa (WEB) aplikācija, kuru lieto izmantojot interneta pārlūkprogrammu?

**Skaidrojums:**

Pasūtītāja rīcībā ir licences Windows operētājsistēmai, ar kuru jābūt savietojamai sistēmai.

Nolikuma 2.pielikumā Tehniskās specifikācijas un tehniskais piedāvājums 1.tabulas 1.1. apakšpunktā ir paredzēts izstrādāt Sistēmu kā tīmekļa (WEB) aplikāciju.

1. **Skaidrojuma pieprasījums:**

Atbilstoši Latvijas Republikas Prokuratūras rīkotā konkursa “Kontu reģistra datu atlases un apstrādes sistēma” nolikuma Nr. LRP 2018/17 2.pielikuma 1.tabulas 1.3.apakšpunkta prasībā noteikts, ka “Infrastruktūras ierobežojumi un licenču prasības: Sistēmas serveris strādā Proxmox virtualizācijas vidē vai izstrādātājs veic vietnes darbību nodrošinošo programmu un\vai licences piegādi vismaz piecu gadu lietošanas periodam, t.sk., administratora apmācību uzturēšanā.” Vai Pasūtītāja rīcībā ir Windows operētājsistēmas licences un to piegāde Pretendentam nav jāiekļauj finanšu piedāvājumā?

**Skaidrojums:**

Atklāta konkursa nolikuma 2.pielikuma 1.tabulas 1.3.apakšpunktā norādītā Proxmox virtualizācijas vide nedarbojas uz Windows operētājsistēmas.

Ja pretendents piedāvā citu virtualizācijas vidi, kuras darbībai nepieciešama tieši Windows operētājsistēma, tad Pretendentam jānodrošina operētājsistēmas licences piegāde.

1. **Skaidrojuma pieprasījums:**

Atbilstoši Latvijas Republikas Prokuratūras rīkotā konkursa “Kontu reģistra datu atlases un apstrādes sistēma” nolikuma Nr. LRP 2018/17 2.pielikuma 1.tabulas 1.5.apakšpunkta prasībā noteikts, ka “Sadarbība ar iesaistītajām ārējām iestādēm: 2) Nodrošināt autentifikāciju Sistēmā ar autentifikācijas sertifikāta palīdzīb ” Vai šeit ir domāta pieteikšanās sistēmā ar autentifikācijas sertifikātiem lietotājiem vai tomēr jānodrošina autentifikācija ar sertifikātiem ar citām saistītām sistēmām?

**Skaidrojums:**

Atklāta konkursa nolikuma 2.pielikuma 1.tabulas 1.5.apakšpunkta - 2) punktā paredzēts, ka autentifikācija Sistēmā jānodrošina ar SSL sertifikāta izmantošanu.

1. **Skaidrojuma pieprasījums:**

Atbilstoši Latvijas Republikas Prokuratūras rīkotā konkursa “Kontu reģistra datu atlases un apstrādes sistēma” nolikuma Nr. LRP 2018/17 2.pielikuma 1.tabulas 3.punkta prasībā noteikts, ka “Sistēmas darbības vide: Nodrošināt datu pieprasīšanu un atbildes apskatīšanu vienlaicīgi vismaz 35 darbiniekiem Sistēmā, kas darbojas Kontroles dienesta serverī” Kāda ir prasībā noteiktā un Pasūtītāja rīcībā esošā Kontroles dienesta servera operētājsistēma un kādi būs plānoti pieejamie infrastruktūras resursi izstrādājamai Sistēmai?

**Skaidrojums:**

Atklāta konkursa nolikuma 2.pielikuma 1.tabulas 3.punkta prasībā noteiktā sistēmas servera operētājsistēmas ir Linux un Samba. Sistēmu jāparedz uzstādīt uz atsevišķa virtuālā servera (piemēram, esošā Procmox).

1. **Skaidrojuma pieprasījums:**

Atbilstoši Latvijas Republikas Prokuratūras rīkotā konkursa “Kontu reģistra datu atlases un apstrādes sistēma” nolikuma Nr. LRP 2018/17 2.pielikuma 1.tabulas 4.1.apakšpunkta prasībā noteikts, ka “ Sistēmas funkciju nodrošināšanai iestrādāt drošības sertifikātu” Vai šeit domāts SSL/TLS kanāla šifrēšanas sertifikāts un vai tā iegādes izmaksas Pretendentam ir jāiekļauj finanšu piedāvājumā uz pieciem gadiem?

**Skaidrojums:**

Atklāta konkursa nolikuma 2.pielikuma 1.tabulas 4.1.apakšpunkta ir paredzēts SSL sertifikāts, kuru iegādāsies Pasūtītājs un pretendentam tā izmaksas nav jāiekļauj finanšu piedāvājumā.

1. **Skaidrojuma pieprasījums:**

Atbilstoši Latvijas Republikas Prokuratūras rīkotā konkursa “Kontu reģistra datu atlases un apstrādes sistēma” nolikuma Nr. LRP 2018/17 2.pielikuma 1.tabulas 5.punkta prasībā noteikts, ka “Datu pieprasījumu veidi: Nodrošināt iespēju Sistēmā veikt datu pieprasījumu, ievadot formas laukos gan pilnas, gan daļēji zināmas lauka vērtības (datu izgūšana sinhronu un asinhronu servisu režīmos).” Saskaņā ar mūsu rīcībā esošo informāciju, VID Kontu reģistrs nenodrošina datu izguvi pēc daļēji ievadītām lauka vērtībām un nodrošina datu izguvi tikai sinhronā režīmā. Asinhronā režīmā ir tikai VID Kontu reģistra monitorings. Kādos gadījumos ir paredzēts izmantot asinhrono datu izgūšanas režīmu?

**Skaidrojums:**

Atbilstoši Atklāta konkursa nolikuma 2.pielikuma 1.tabulas 5.punkta prasībai ir noteikts, ka Sistēmas funkcionalitātei jāparedz iespēja izmantot gan sinhrono, gan asinhrono datu apmaiņas režīmu.

Kontu reģistrs šobrīd būs galvenais datu ārējais avots, bet perspektīvā - ne vienīgais.

Attiecībā uz pilnas/daļējas meklēšanas parametru lietošanas iespējām nolikuma prasībās ir paredzētas realizēt šādas iespējas:

1) atlasot no sistēmā uzkrātajiem datiem un to vaicājumiem;

2) atlasot caur ārējā datu avota izguves pieprasījumiem - atkarībā no datu avota iespējām nodrošināt šādu iespēju. Ja datu avots tādu nenodrošina, tad to neizmanto. Datu izguvi realizē ārējā avota piedāvāto iespēju ietvaros, bet to izmantošanu sistēmā - saskaņā pēc pilnas/daļējas atlases kritēriju ievades principiem. Sinhrono/asinhrono pieprasījumu izmantošana attiecas tikai uz ārējo datu avotu komunikācijām. Līdzīgi kā datu pieprasījumu gadījumā, ja ārējam datu avotam nav asinhrono opciju, tad tādas netiek izmantotas. Ja ir, tad sistēmai "jāspēj" tādas izmantot.

1. **Skaidrojuma pieprasījums:**

Atbilstoši Latvijas Republikas Prokuratūras rīkotā konkursa “Kontu reģistra datu atlases un apstrādes sistēma” nolikuma Nr. LRP 2018/17 2.pielikuma 1.tabulas 7.5.apakšpunkta prasībā noteikts, ka “Katram kartiņas meklēšanas laukam nodrošināt meklēšanu pēc precīzas vai daļēji precīzas vērtības atbilstības; piemēram, JP nosaukumam: vai ir precīza meklējamā vērtība vai daļēji atbilstoša meklēšanas vērtība. Sistēmā paredzēt iespēju iestatījumos norādīt noklusēto risinājumu.” VID Kontu reģistrā ir iespēja meklēt informāciju tikai pēc precīzas vērtības. Vai meklēšana pēc daļēji precīzām vērtībām tiek paredzēta pašā Sistēmā uzkrātiem datiem?

**Skaidrojums:**Atbilstoši Atklāta konkursa nolikuma 2.pielikuma 1.tabulas 7.5.apakšpunkta prasībai ir noteikts, ka sistēmas funkcionalitātei jāparedz iespēja meklēt pēc precīzas vai daļēji precīzas vērtības.

Kontu reģistrs šobrīd būs galvenais datu ārējais avots, bet perspektīvā - ne vienīgais.

Attiecībā uz pilnas/daļējas meklēšanas parametru lietošanas iespējām nolikuma prasībās ir paredzētas realizēt šādas iespējas:

1) atlasot no sistēmā uzkrātajiem datiem un to vaicājumiem;

2) atlasot caur ārējā datu avota izguves pieprasījumiem - atkarībā no datu avota iespējām nodrošināt šādu iespēju. Ja datu avots tādu nenodrošina, tad to neizmanto. Datu izguvi realizē ārējā avota piedāvāto iespēju ietvaros, bet to izmantošanu sistēmā - saskaņā pēc pilnas/daļējas atlases kritēriju ievades principiem. Sinhrono/asinhrono pieprasījumu izmantošana attiecas tikai uz ārējo datu avotu komunikācijām. Līdzīgi kā datu pieprasījumu gadījumā, ja ārējam datu avotam nav asinhrono opciju, tad tādas netiek izmantotas. Ja ir, tad sistēmai "jāspēj" tādas izmantot.

1. **Skaidrojuma pieprasījums:**

Atbilstoši Latvijas Republikas Prokuratūras rīkotā konkursa “Kontu reģistra datu atlases un apstrādes sistēma” nolikuma Nr. LRP 2018/17 2.pielikuma 1.tabulas 7.6.apakšpunkta prasībā noteikts, ka “Paredzēt iespēju pieprasīt noteiktas kredītiestādes, krājaizdevu sabiedrības vai maksājuma pakalpojuma sniedzēja atvērtos kontu datus, t.i., iekļaut kartiņās “Konta numurs” meklēšanas lauku ‘Iestādes reģistrācijas kods’.” Vai šeit domāts pieprasīt VID Kontu reģistram visus atvērtos kontus, kurus atvērusi pati kredītiestāde, krājaizdevu sabiedrība vai maksājuma pakalpojuma sniedzējs savas saimnieciskās darbības veikšanai vai domāts pieprasīt visus kredītiestādē, krājaizdevu sabiedrībā vai maksājuma pakalpojuma sniedzējā reģistrētos atvērtos tās klientu kontus? Vēršam uzmanību, ka VID Kontu reģistram nevar veikt pieprasījumu par noteiktas kredītiestādes klienta kontu datiem.

**Skaidrojums:**

Atbilstoši Atklāta konkursa nolikuma 2.pielikuma 1.tabulas 7.6.apakšpunkta prasībai ir noteikts, ka sistēmas funkcionalitātei jāparedz iespēja “Pieprasīt noteiktas kredītiestādes, krājaizdevu sabiedrības vai maksājuma pakalpojuma sniedzēja atvērtos kontu datus, t.i., iekļaut kartiņās “Konta numurs” meklēšanas lauku ‘Iestādes reģistrācijas kods’.”

Šeit paredzēta iespēja pieprasīt informāciju par kontu, kas atvērts kādā no kredītiestādēm, maksājumu iestādēm vai krājaizdevu sabiedrībām. Piemēram, norādot iestādes reģistrācijas numuru un pilnu vai daļēju konta numuru.

1. **Skaidrojuma pieprasījums:**

Atbilstoši Latvijas Republikas Prokuratūras rīkotā konkursa “Kontu reģistra datu atlases un apstrādes sistēma” nolikuma Nr. LRP 2018/17 2.pielikuma 1.tabulas 16.2.apakšpunkta prasībā noteikts, ka “ Prasības Sistēmas administratoram un lietotāja paroles laukiem:

1) jānodrošina, ka sistēmas lietotāja paroles garums nav mazāks par deviņiem simboliem un satur vismaz vienu lielo latīņu alfabēta burtu, mazo latīņu alfabēta burtu, ciparu un speciālu simbolu;

2) paroles simboli paroles ievadīšanas brīdī nedrīkst tikt attēloti;

3) nav pieļaujama funkcionalitāte, kas atļautu Sistēmas lietotājam saglabāt savu paroli tā, lai tā turpmākajās pieslēgšanas reizēs nav jāievada;

4) Katram sistēmas lietotājam parole ir obligāti jāmaina ne vēlāk kā pēc 90 dienām. Ja 90 dienu laikā no paroles iestatīšanas vai maiņas brīža tā netiek mainīta, tad lietotāja konts ir jābloķē. Kontu atbloķēt drīkst tikai Sistēmas administrators;

5) veidojot jaunu paroli, Sistēmai jāveic pārbaude, vai parole nesakrīt ar piecām iepriekšējām parolēm;

6) pēc piecām secīgi ievadītām nepareizām parolēm lietotāja konts ir jābloķē. ”

Vai autentifikācija Sistēmā paredzēta ar lietotāja vārdu un paroli? Šāds autentifikācijas veids ir uzskatāms par viss nedrošāko autentifikācijas veidu. Vai varam piedāvāt Sistēmas lietotāju vajadzībām nodrošināt autentifikāciju ar Windows Aktīvo direktoriju? Vai Pasūtītāja rīcībā ir Windows Aktīvā direktorijas servera licence?

**Skaidrojums:**

Atbilstoši Atklāta konkursa nolikuma 2.pielikuma 1.tabulas 16.2.apakšpunkta prasībai ir noteikts, ka autentifikācija Sistēmā ir paredzēta ar lietotāja vārdu un paroli. Pasūtītāja rīcība nav Windows Aktīvā direktorijas servera licence.

1. **Skaidrojuma pieprasījums:**

Atbilstoši Latvijas Republikas Prokuratūras rīkotā konkursa “Kontu reģistra datu atlases un apstrādes sistēma” nolikuma Nr. LRP 2018/17 3.pielikuma Finanšu piedāvājuma 2.punktā norādīta“ Vienas cilvēkstundas cena ”. Nolikuma 5.8.apakšpunkta 2.tabulas 2.punkta vērtēšanas kritērijs “ Viena darba vidējā cena C2 ” tiek ņemts no Pretendenta Finanšu piedāvājuma 2.punkta “Vienas cilvēkstundas cena”, kuras lielums aprēķināts atbilstoši nolikuma 2.pielikuma 5.tabulas “ Viena darba vidējā cena (C2) ”? Vai pareizi saprotam, ka Pretendentam piemērā norādītās darba stundas ir fiksētas katram darba veidam. piemēram, “1.Lietotāju saskarnes elementi (ievadlauks, radiopoga, izkrītošais saraksts, spiedpoga” “Vienkārša A” gadījumā var būt tikai viena vērtība - 3 darba stundas vai arī varam norādīt robežvērtība no 1 - 3 darba stundām un C2 aprēķinā likt vidējo darba stundu 1,5 darba stundu?

**Skaidrojums:**

Pretendents aizpilda Atklāta konkursa nolikuma 5.tabulu atbilstoši Atklāta konkursa nolikuma 3.6. punktam - *Tehniskās specifikācijas 4.tabulā: Darbietilpība pretendents norāda stundu skaitu katram darba veidam. Pretendents tehniskās specifikācijas 5.tabulā veic Viena darba vidējās cenas* ***C2*** *aprēķinus saskaņā ar paraugu (pretendents izdzēš 5.tabulā veikto aprēķinu, ierakstot tajā savu). Viena darba vidējā cena tiks izmantota tikai piedāvājumu vērtēšanā.* Darbietilpība pretendents norāda precīzu stundu skaitu katram darba veidam.

Rīgā 2018.gada 12.jūlijā